2. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญ

    บริษัท เวิร์คพอยท์ เอ็นเทอร์เทนเมนท์ จำกัด (มหาชน) (“เวิร์คพอยท์” หรือ “บริษัทฯ”)
    ก่อตั้งเมื่อวันที่ 11 กันยายน 2532 โดย นายปัญญา นิรันดร์กุล และ นายประภาส ชลศรานนท์
    มีวัตถุประสงค์เพื่อสร้างสรรค์ผลงานบันเทิงทางโทรทัศน์และสื่อต่างๆ ด้วยทุนจดทะเบียนเริ่มต้น
    2 ล้านบาท โดยรายการโทรทัศน์รายการแรกของบริษัทฯ คือ เวทีทอง
    ซึ่งได้รับความนิยมอย่างสูงและนับเป็นก้าวแรกของบริษัทฯในธุรกิจผลิตรายการโทรทัศน์ จากนั้น
    บริษัทฯได้ผลิตรายการโทรทัศน์ต่างๆมากมาย ผลงานที่ผ่านมาของบริษัทฯ ได้แก่ คู่ทรหด
    ละครแห่งชีวิต กามเทพผิดคิว บ้านแห่งความรัก ชมรมขนหัวลุก 7-7-49 แฟนตาซีมีหาง
    ใครผิดยกมือขึ้น ศุกร์กันเถอะเรา และเถ้าแก่ใหญ่ เป็นต้น ในปี 2553 บริษัทฯ
    มีรายการโทรทัศน์ออกอากาศจำนวนทั้งหมด 20 รายการ นำเสนอในหลากหลายรูปแบบ อาทิ
    ควิซโชว์ เกมโชว์ ซิทคอม ละคร วาไรตี้ รายการเด็ก และรายการวัฒนธรรม
    ออกอากาศทางสถานีโทรทัศน์ ช่อง 3 ช่อง 5 ช่อง 7 ช่อง 9 ช่อง NBT และช่องทีวีไทย
    ได้แก่ รายการตลกหกฉาก ระเบิดเถิดเทิงลั่นทุ่ง หนูน้อยกู้อีจู้ ชิงร้อยชิงล้าน
    ชิงร้อยชิงล้านมหัศจรรย์วันหยุด ยกสยาม คุณพระช่วย ชิงช้าสวรรค์ ล้วงลับตับแตก
    คนเก่งภาษาไทย วงษ์คำเหลาเดอะซีรี่ส์ บิ๊กหม่ำ คนอวดผี เท่งโหน่งผจญภัย SME ตีแตก
    ตลาดนัดสุขภาพ มนต์รักมหานคร นักสู้พันธุ์ข้าวเหนียว รักกระหน่ำซัมเมอร์เซล และYoung
    Mea Dee Mission0 และภาพยนตร์ เรื่อง ตุ๊กกี้เจ้าหญิงขายกบ ที่ออกฉายในปี 2553

-   บริษัทย่อยในเครือของบริษัทฯ ที่ลงทุนเอง 100% มีดังนี้

-   บริษัท เวิร์คพอยท์ พับลิชชิ่ง จำกัด ดำเนินธุรกิจสื่อสิ่งพิมพ์ ผลิตนิตยสารรายเดือน 1 ปก คือ
    “นิตยสารแก้จน” เป็นนิตยสารสำหรับแนะนำอาชีพต่างๆ
    ในส่วนของพ็อคเก็ตบุ๊คที่วางจำหน่ายในปี 2553 มีจำนวน 35 ปก ซึ่งรวมทั้งหมดบริษัทฯ
    มีพ็อคเก็ตบุ๊ควางจำหน่ายแล้วรวม 136 ปก

-   บริษัท หัวฟิล์ม ท้ายฟิล์ม จำกัด ดำเนินธุรกิจผลิตภาพยนตร์ รับจ้างสร้างภาพยนตร์ จำนวน 1
    เรื่อง “ตุ๊กกี้ เจ้าหญิงขายกบ” ออกฉายในเดือนกรกฎาคม ปี 2553

-   บริษัทย่อยในเครือของบริษัทฯ ที่ร่วมลงทุนในสัดส่วนร้อยละ 65 มีดังนี้

    - บริษัท ซิกซ์เนเจอร์ อินคอร์ปอเรชั่น จำกัด ดำเนินธุรกิจจัดงานแสดงต่างๆ เช่น งาน
    Street Shows ที่สวนลุมพินี เมื่อเดือนธันวาคม ปี 2553 และการจัดงาน Phuket Street
    Show Festival 2010 ที่จังหวัดภูเก็ต เป็นครั้งแรก

-   บริษัทย่อยในเครือของบริษัทฯ ที่ร่วมลงทุนในสัดส่วนร้อยละ 60 มีดังนี้

    - บริษัท คำพอดี จำกัด ดำเนินธุรกิจผลิตรายการโทรทัศน์และรับจ้างผลิตละคร เช่น
    ละครเรื่อง “นักสู้พันธุ์ข้าวเหนียว”

    - บริษัท บ้านอิทธิฤทธิ์ จำกัด ดำเนินธุรกิจผลิตหรือตัดต่อภาพเคลื่อนไหว (Animation) เช่น
    การ์ตูน ภาพยนตร์, โฆษณา และ รายการโทรทัศน์

    - บริษัท บั้งไฟสตูดิโอ จำกัด ดำเนินธุรกิจผลิตรายการโทรทัศน์ และจัดการแสดงโชว์ เช่น
    รายการบิ๊กหม่ำ และ รายการวงษ์คำเหลาเดอะซีรี่ส์

    - บริษัท โต๊ะกลมโทรทัศน์ จำกัด ดำเนินธุรกิจผลิตรายการโทรทัศน์ เช่น
    รับจ้างผลิตละครซิทคอม เรื่อง รักกระหน่ำซัมเมอร์เซล

    - บริษัท กราว จำกัด ดำเนินธุรกิจบันทึกเสียงร้องเพลง บันทึกเสียงละคร
    บันทึกเสียงภาพยนตร์ และโฆษณา รวมถึงการบันทึกเสียงพากย์

    - บริษัท กำกับการดี จำกัด ดำเนินธุรกิจผลิตรายการโทรทัศน์ และรับจ้างผลิตละคร เช่น
    ละครว้าวุ่นรุ่นเล็ก ,รายการ Young MEA DEE Mission , ละครโรบอทยอดรัก
    และละครมนต์รักมหานคร

    บริษัทฯ ได้ลงทุนทำธุรกิจที่เกี่ยวเนื่องกันเพื่อประโยชน์ในการขยายธุรกิจของบริษัทฯ
    ซึ่งการลงทุนในบริษัทดังกล่าวข้างต้นนั้นเป็นการร่วมทุนกับบุคลากรที่มีความสามารถและเป็นที่ยอมรับ
    ซึ่งบริษัทฯ มีความมั่นใจว่าจะประสบความสำเร็จเป็นอย่างดี
    และจะช่วยขยายฐานรายได้และกำไรของบริษัทฯ ให้เพิ่มมากขึ้น

ความเป็นมาและพัฒนาการที่สำคัญของบริษัทฯ

-   ปี 2546

    -   เพิ่มทุนจดทะเบียนจาก 2 ล้านบาท เป็น 160 ล้านบาท แก่ผู้ถือหุ้นเดิม

    -   ลงทุนใน บริษัท เวิร์คพอยท์ พับลิชชิ่ง จำกัด เพื่อดำเนินธุรกิจสิ่งพิมพ์
        วางแผงนิตยสารแก้จนฉบับแรกในเดือนธันวาคม

    -   จำหน่ายเงินลงทุนในบริษัทย่อยที่ไม่มีการดำเนินงานแล้ว ได้แก่ บริษัท ช็อปพอยท์
        เอ็นเตอร์ไพร์ส จำกัด และบริษัท บาราเกา บางกอก จำกัด ทั้งจำนวน โดยบริษัทฯ
        ไม่มีภาระผูกพันคงค้าง

-   ปี 2547

-   จดทะเบียนแปรสภาพเป็นบริษัทมหาชนจำกัด และเปลี่ยนแปลงมูลค่าหุ้นที่ตราไว้จากหุ้นละ 100
    บาท เป็นหุ้นละ 1 บาท

    -   ปี 2548

-   ลงทุนในบริษัท คำพอดี จำกัด 60% เพื่อดำเนินธุรกิจผลิตรายการโทรทัศน์

-   ลงทุนในบริษัท บ้านอิทธิฤทธิ์ จำกัด 60% เพื่อดำเนินธุรกิจผลิตและตัดต่อภาพเคลื่อนไหว
    (Animation)

-   ลงทุนในบริษัท บั้งไฟสตูดิโอ จำกัด 60% เพื่อดำเนินธุรกิจผลิตรายการโทรทัศน์

-   ลงทุนในบริษัท หัวฟิล์มท้ายฟิล์ม จำกัด 100% เพื่อดำเนินธุรกิจผลิตภาพยนตร์

-   ลงทุนในบริษัท โต๊ะกลมโทรทัศน์ จำกัด 60% เพื่อดำเนินธุรกิจผลิตรายการโทรทัศน์

-   ร่วมลงทุนกับบริษัท สหมงคลฟิล์ม อินเตอร์เนชั่นแนล จำกัด ผลิตภาพยนตร์ โหน่งเท่ง
    นักเลงภูเขาทอง ในสัดส่วน 50:50

    -   ปี 2549

-   นิตยสาร สารกระตุ้น เป็นนิตยสารรายเดือน เริ่มวางจำหน่ายฉบับแรกเดือนมกราคม

-   ภาพยนตร์ โหน่งเท่ง นักเลงภูเขาทอง ออกฉายในโรงภาพยนตร์ปลายเดือนมีนาคม

-   รายการโคกคูนตระกูลไข่ เปลี่ยนเวลาออกอากาศจากทุกวันเสาร์เวลา 14.00น.-14.45น.
    ช่อง 3 เป็นออกอากาศทุกวันเสาร์ เวลา 22.00น.-22.45น. ช่อง 5

-   รายการเวทีทอง เปลี่ยนเวลาออกอากาศจากทุกวันเสาร์เวลา 22.00น.-23.00น. ช่อง 5
    มาเป็นทุกวันเสาร์เวลา 14.00น-15.00น. ช่อง 5

-   รายการซิกส์เซ้นส์ เปลี่ยนเป็นรายการเอเชี่ยนบล็อก ออกอากาศช่อง 5 ทุกวันพุธ เวลา
    23.30น.-24.00น.และสิ้นสุดการออกอากาศเมื่อสิ้นปี 2549

-   ร่วมลงทุนกับ “มติชน” ผลิตรายการ เวิล์ดคัพมาเนีย ในช่วงการแข่งขันฟุตบอลโลก 2006

-   บริษัทฯ ร่วมกับสำนักงานอัยการสูงสุด
    นำมิวสิควิดีโอทนายแผ่นดินขึ้นทูลเกล้าทูลกระหม่อมถวายสมเด็จพระเจ้าอยู่หัว
    เพื่อโปรดเกล้าพระราชทานให้เป็นเพลงประจำของสถาบันสำนักงานอัยการสูงสุด

-   เริ่มออกอากาศรายการ “อัจฉริยะข้ามคืน” เมื่อเดือนกรกฎาคม

-   บริษัท โต๊ะกลมโทรทัศน์ จำกัด ซึ่งเป็นบริษัทในเครือรับจ้างผลิตละครซิทคอม “หมอสามชั้น”
    ให้ช่อง 7

-   ออกอากาศรายการพิเศษวันแม่แห่งชาติ ละคร “ชัยชนะของแม่” เพื่อเทิดพระเกียรติ
    สมเด็จพระนางเจ้าฯ พระบรมราชินีนาถ

-   ย้ายสำนักงานใหญ่มาที่จังหวัดปทุมธานีเดือนธันวาคม

-   เวิร์คพอยท์ฯ ร่วมกับ บมจ.ปูนซีเมนต์ไทย ผลิตสารคดีดนตรีเล่าเรื่องชุด
    “น้ำคือชีวิต”เพื่อร่วมเฉลิมฉลองเนื่องในวโรกาสที่พระบาทสมเด็จพระเจ้าอยู่หัวทรงครองสิริราชสมบัติครบ
    60 ปี

-   ลงทุนในบริษัท กราว จำกัด สัดส่วน 60% ดำเนินธุรกิจประเภทบันทึกเสียงร้องเพลง,
    เสียงละคร, เสียงภาพยนตร์ และโฆษณา รวมถึงบันทึกเสียงพากย์ ในเดือนธันวาคม

-   รางวัลที่ได้รับในปี 2549

    -   ASIAN TELEVISION AWARD 2006

  - รางวัล WINNER ประเภท BEST CHILDREN’S PROGRAMME รายการทศกัณฐ์เด็ก

  - รางวัล WINNER ประเภท BEST ENTERTAINMENT PRESENTER คุณปัญญา นิรันดร์กุล

  รายการทศกัณฐ์เด็ก

  - รางวัล HIGHLY COMMENDED ประเภท BEST GAME OR QUIZ PROGRAMME

  รายการแฟนพันธุ์แท้

  - รางวัล HIGHLY COMMENDED ประเภท BEST REALITY PROGRAMME

  รายการอัจฉริยะข้ามคืน

  - รางวัล RUNNER UP ประเภท BEST CHILDREN’S PROGRAMME

  รายการสู้เพื่อแม่

-   รางวัลพระสุรัสวดี 2549 ภาพยนตร์โหน่ง เท่ง นักเลงภูเขาทอง

  - กำกับศิลป์ยอดเยี่ยม

  - แต่งหน้าและทำผมยอดเยี่ยม

  - ภาพยนตร์ส่งเสริมและสร้างสรรค์วัฒนธรรมไทยแห่งปี

-   รางวัล TOP AWARD 2006 จัดโดยนิตยสารทีวีพูล

-   ประเภทเกมโชว์ยอดเยี่ยม รายการอัจฉริยะข้ามคืน

-   ประเภทพิธีกรยอดเยี่ยม คุณปัญญา นิรันดร์กุล รายการแฟนพันธุ์แท้

    -   รางวัลโทรทัศน์ทองคำ ครั้งที่ 21

-   รางวัลรายการเด็กและเยาวชนดีเด่น รายการเกมทศกัณฐ์เด็ก

-   รางวัลรายการเกมโชว์ดีเด่น รายการอัจฉริยะข้ามคืน

-   รางวัลรายการครอบครัวดีเด่น รายการสู้เพื่อแม่

    -   รางวัลผลงานบันเทิงยอดเยี่ยมประจำปี 2549 STAR ENTERTAINMENT AWARDS 2006

-   สาขาภาพยนตร์ รางวัลออกแบบฉากยอดเยี่ยม ศรีรุ้ง กิจเดช
    ภาพยนตร์เรื่องโหน่งเท่งนักเลงภูเขาทอง

-   สาขาโทรทัศน์ รางวัลรายการส่งเสริมสถาบันครอบครัวยอดเยี่ยม รายการสู้เพื่อแม่

-   สาขาโทรทัศน์ รางวัลรายการส่งเสริมศิลปวัฒนธรรมยอดเยี่ยม รายการคุณพระช่วย

-   สาขาโทรทัศน์ รางวัลรายการเกมโชว์ยอดเยี่ยม รายการอัจฉริยะข้ามคืน

    -   รางวัลรายการเกมโชว์ดีเด่น จัดโดยสมาคมนักข่าวบันเทิง รายการแฟนพันธุ์แท้

    -   รางวัลสื่อมวลชนดีเด่นประเภทรายการโทรทัศน์ จัดโดยสื่อมวลชนคาทอลิกประเทศไทย

-   รายการพิเศษวันแม่ชุด “ชัยชนะของแม่”

-   รายการคุณพระช่วย

    -   ปี 2550

-   รายการแฟนพันธุ์แท้ได้เวลาออกอากาศเพิ่มเป็น 120 นาที

-   ออกอากาศรายการใหม่ “มหานคร” ช่อง 7 ทุกวันอังคาร เวลา 22.30น.-24.30น.

-   ออกอากาศรายการใหม่ “ตู้ซ่อนเงิน” ช่อง 5 แทนรายการ “เวทีทอง”

-   ออกอากาศรายการใหม่ “สงครามเท้าไฟ” ช่อง 5 แทนรายการ “ครัวตัวเอ้”

-   ออกอากาศรายการใหม่ “ตลกหกฉาก” ช่อง 5 แทนรายการ “สงครามเท้าไฟ”

-   ออกอากาศรายการใหม่ ”รักต้องซ่อม” ช่อง 5 แทนรายการ “ละครโคกคูนตระกูลไข่”

-   ออกอากาศรายการใหม่ “แม่บ้านมหัศจรรย์” ช่อง 5 ทุกวันจันทร์-อังคาร เวลา 17.30น.
    ใช้เวลาของรายการ “สู้เพื่อแม่สะพายเป้” เปลี่ยนเป็นออกอากาศทุกวันพุธ-พฤหัส-ศุกร์ เวลา
    17.30น.-18.00น.

-   ออกอากาศรายการใหม่ ”ลุงพันกับนานามิ”ช่อง 5 แทนรายการ “แม่บ้านมหัศจรรย์”

-   ปลายเดือนมีนาคม บริษัท เวิร์คพอยท์ พับลิชชิ่ง จำกัด
    ย้ายสำนักงานมาอยู่ที่สำนักงานใหญ่ของบริษัทฯ

-   ละครเวทีเรื่อง ชายกลาง จำนวน 14 รอบ แสดงเดือนกรกฎาคม

-   คอนเสิร์ต เพลงรักริมฝั่งโขง จำนวน 5 รอบ แสดงเดือนกันยายน

-   ภาพยนตร์ เท่งโหน่ง คนมาหาเฮีย ออกฉายเดือนพฤษภาคม

-   ภาพยนตร์ หม่ำเดียว หัวเหลี่ยมหัวแหลม ออกฉายเดือนมกราคม ปี 2551

-   รางวัลที่ได้รับในปี 2550

    -   ASIAN TELEVISION AWARD 2007

  - รางวัล WINNER ประเภท BEST CHILDREN’S PROGRAMME รายการทศกัณฐ์เด็ก

  - รางวัล WINNER ประเภท BEST COMEDY PERFORMANCE BY AN ACTOR คุณเท่ง เถิดเทิง

  รายการระเบิดเถิดเทิง

  - รางวัล RUNNER UP ประเภท BEST ENTERTAINMENT PRESENTER คุณปัญญา นิรันดร์กุล

  รายการกล่องดำ

  - รางวัล RUNNER UP ประเภท GAME OR QUIZ PROGRAMME รายการแฟนพันธุ์แท้

  - รางวัล RUNNER UP ประเภท BEST REALITY PROGRAMME รายการสู้เพื่อแม่...สะพายเป้

-   รางวัลสื่อมวลชนดีเด่น จัดโดยสื่อมวลชนคาทอลิกประเทศไทย

  - ประเภทรายการโทรทัศน์ รายการสารคดีคนดนตรีเล่าเรื่อง “น้ำคือชีวิต”

-   รางวัลกิตติคุณสัมพันธ์ สังข์เงิน ครั้งที่ 22 ประจำปี 2550

  - ประเภทองค์กร หน่วยงานภาคเอกชน บริษัท เวิร์พอยท์ เอ็นเทอร์เทนเมนท์ จำกัด (มหาชน)

-   ปี 2551

-   ออกอากาศรายการใหม่ “หลานปู่กู้อีจู้” ช่อง 7 ทุกวันเสาร์-อาทิตย์ เวลา 18.15-18.45
    น.

-   ออกอากาศรายการใหม่ “อัจฉริยะยกบ้าน” ช่อง 5 แทนรายการ “ตู้ซ่อนเงิน”

-   ออกอากาศรายการใหม่ “อโรคาปาร์ตี้” ช่อง 9 แทนรายการ “ชัยบดินทร์โชว์”

-   ออกอากาศรายการใหม่ “รักริทึ่ม” ช่อง 5 ทุกวันศุกร์ เวลา 22.20-22.50 น.

-   ออกอากาศรายการใหม่ “มรดกบันเทิง” ช่อง 7 ทุกวันเสาร์ เวลา 11.00-11.45

-   ออกอากาศรายการใหม่ “ยอดมนุษย์น้อย” ช่อง 9 แทนรายการ “เกมทศกัณฐ์เด็ก”

-   ออกอากาศ ละคร เรื่องเรไรลูกสาวป่า ช่อง 7 ทุกศุกร์-เสาร์-อาทิตย์

-   ออกอากาศ ละคร เรื่องว้าวุ่นรุ่นเล็ก ช่องทีวีไทย ทุกวันอาทิตย์

-   คอนเสิร์ต เพลงแบบประภาส ณ ศูนย์วัฒนธรรมแห่งประเทศไทย วันที่ 4-5-6 กรกฎาคม
    2551

-   ออกอากาศ ละคร เรื่องศิลามณี ช่อง 7 ทุกศุกร์-เสาร์-อาทิตย์

-   จัดงาน Bangkok Street Show 2008” ณ สวนลุมพินี วันที่ 19-21 ธันวาคม 2551

-   รางวัลที่ได้รับในปี 2551

    -   ASIAN TELEVISION AWARD 2008

-   รางวัล WINNER ประเภท BEST COMEDY PERFORMANCE BY AN ACTOR คุณโหน่ง
    ชะชะช่า รายการ ระเบิดเถิดเทิง

-   รางวัล WINNER ประเภท BEST GAME OR QUIZ PROGRAMME รายการ หลานปู่กู้อีจู้

-   รางวัล HIGHLY COMMENDED ประเภท BEST ENTERTAINMENT PRESENTER คุณปัญญา
    นิรันดร์กุล รายการ กล่องดำ

-   รางวัล HIGHLY COMMENDED ประเภท BEST GAME OR QUIZ PROGRAMME รายการ
    ยกสยาม

-   รางวัล HIGHLY COMMENDED ประเภท BEST GAME OR QUIZ PROGRAMME รายการ
    แฟนพันธุ์แท้

-   รางวัล HIGHLY COMMENDED ประเภท BEST COMEDY PROGRAMME รายการ
    ระเบิดเถิดเทิง

-   TOP AWARDS 2007

    -   รางวัล ประเภทเกมโชว์ยอดเยี่ยม รายการชิงร้อยชิงล้าน

    -   รางวัล ประเภทพิธีกรยอดเยี่ยม คุณปัญญา นิรันดร์กุล รายการหลานปู่กู้อีจู้

-   รางวัลพระมหาธีรราชเจ้ารำลึก

    -   ประเภทรายการโทรทัศน์ที่ส่งเสริม สร้างสรรค์วัฒนธรรมไทยที่ดีงาม ได้แก่
        “รายการคุณพระช่วย”

-   รางวัลผู้ทำคุณประโยชน์ด้านนันทนาการ ประจำปี 2551

    -   ประเภทสื่อมวลชนผู้ผลิตรายการโทรทัศน์ ได้แก่ รายการยกสยาม รายการคุณพระช่วย
        และรายการหลานปู่กู้อีจู้

        -   ปี 2552

-   ออกอากาศรายการใหม่ “แฟกทอรีที่รัก” ช่อง 3 ทุกวันเสาร์ เวลา 14.00 - 14.30 น.

-   ออกอากาศรายการใหม่ “ล้วงลับตับแตก” ช่อง 9 ทุกวันพฤหัสบดี เวลา 22.15- 00.15 น.

-   ออกอากาศรายการใหม่ “Young MEA SEE Mission” ช่อง NBT ทุกวันเสาร์ เวลา
    10.30 - 11.00 น.

-   ออกอากาศรายการใหม่ “คนเก่งภาษาไทย” ช่อง ไทยพีบีเอส ทุกวันเสาร์ เวลา 18.00 -
    18.30 น.

-   ออกอากาศรายการ “ตลกหกฉาก” ช่อง 5 แทนรายการ “แฟนพันธุ์แท้”

-   ออกอากาศ ละคร เรื่องแม่หญิง ช่อง 7 ทุกศุกร์-เสาร์-อาทิตย์

-   ออกอากาศ ละคร เรื่องนางกรี๊ด ช่อง 7 ทุกศุกร์-เสาร์-อาทิตย์

-   หม่ำ ออน สเตจ โชว์ วันที่ 15 – 17 พฤษภาคม 2552 ณ ธันเดอร์โดม

-   คอนเสิร์ต คุณพระช่วยสำแดงสด 2 ครั้ง ณ โรงละครอักษรา เธียเตอร์ วันที่ 22-23
    สิงหาคม 2552 และ

  วันที่ 7-8 พฤศจิกายน 2552

-   ละครเวที “เดอะเลเจนด์ ออฟ เร่ขายฝัน เฉลียง เดอะมิวสิคัล” ณ โรงละครเอ็ม
    เธียเตอร์ วันที่ 2-18

  ตุลาคม 2552

-   จัดงาน มหกรรมแม่เล่านิทาน อ่านและเล่นกับลูก ณ อิมแพ็ค เมืองทองธานี เดือนพฤษภาคม
    2552

-   จัดงานพิธีเปิดงานเทศกาลเที่ยวเมืองไทยปี 2552 ณ อิมแพ็ค เมืองทองธานี

-   จัดงานพิธีเปิดงานราชพฤกษ์ รวมใจภักดิ์รักษ์พ่อหลวง ปี 2552 เดือนธันวาคม 2552
    ที่จังหวัดเชียงใหม่

-   จัดงาน Bangkok Street Show in Bangkok2009 ณ สวนลุมพินี วันที่ 10-13 ธันวาคม
    2552

-   รางวัลที่ได้รับในปี 2552

    -   ASIAN TELEVISION AWARD 2009

-   รางวัล WINNER ประเภท BEST COMEDY PERFORMANCE BY AN ACTOR คุณโหน่ง
    ชะชะช่า รายการ ระเบิดเถิดเทิง

-   รางวัล WINNER ประเภท BEST CHILDREN’S PROGRAMME รายการ ยอดมนุษย์น้อย

-   รางวัล HIGHLY COMMENDED ประเภท BEST CHILDREN’S PROGRAMME รายการ
    เก่งยกห้อง

-   รางวัล HIGHLY COMMENDED ประเภท BEST ENTERTAINMENT PRESENTER คุณปัญญา
    นิรันดร์กุล รายการ กล่องดำ

-   รางวัล HIGHLY COMMENDED ประเภท BEST GAME OR QUIZ PROGRAMME รายการ
    หลานปู่กู้อีจู้

-   TOP AWARDS 2008

    -   รางวัล ประเภทเกมโชว์ยอดเยี่ยม รายการชิงร้อยชิงล้าน

    -   รางวัล ประเภทพิธีกรยอดเยี่ยม คุณปัญญา นิรันดร์กุล รายการหลานปู่กู้อีจู้

-   รางวัล Kids Award ครั้งที่ 3 : สื่อสร้างสรรค์ ไม่เกินฝันของเด็ก

    -   ประเภทรายการโทรทัศน์ที่เหมาะสมสำหรับเด็ก ได้แก่ รายการ หลานปู่กู้อีจู้
        และชิงช้าสวรรค์

-   รางวัลโทรทัศน์ทองคำ ครั้งที่ 23 ประจำปี 2551

    -   ประเภทรางวัลรายการเกมโชว์ดีเด่นได้แก่ รายการยกสยาม

-   รางวัล “ฐานันดร 4 ทองคำ” รางวัลสื่อมวลชนสร้างสรรค์สังคมธรรมาธิปไตย ประจำปี
    2551

    -   ประเภทโทรทัศน์ได้แก่ รายการคุณพระช่วย

    -   รางวัลสื่อมวลชนดีเด่นประเภทรายการโทรทัศน์ ประจำปี 2552
        จัดโดยสื่อมวลชนคาทอลิกประเทศไทย ได้แก่ รายการคุณพระช่วย

        -   ปี 2553

-   ออกอากาศรายการใหม่ “SME ตีแตก” ช่อง 5 ทุกวันศุกร์ เวลา 23.05 - 00.10 น.

-   ออกอากาศรายการใหม่ “ตลาดนัดสุขภาพ” ช่อง 5 ทุกวันเสาร์ เวลา 20.15- 21.05 น.

-   ออกอากาศรายการใหม่ “วงษ์คำเหลา เดอะซีรี่ส์” ช่อง 9 ทุกวันเสาร์ เวลา 14.05 -
    15.00 น.

-   ออกอากาศรายการใหม่ “เท่งโหน่ง ผจญภัย” ช่อง 5 เวลา 23.30 - 00.10 น.

-   ออกอากาศรายการใหม่ “คนอวดผี” ช่อง 7 เวลา 23.05 – 01.00 น.

-   ออกอากาศ ละคร เรื่องมนต์รักมหานคร ช่อง 7 ทุกวันเสาร์

-   ออกอากาศ ละคร เรื่องนักสู้พันธุ์ข้าวเหนียว ช่อง 7 ทุกวันจันทร์ - อังคาร

-   ละครเวที “เดอะเลเจนด์ ออฟ เร่ขายฝัน เฉลียง เดอะมิวสิคัล” (รีสเตจ) วันที่ 16 – 17
    มกราคม 2553

-   คอนเสิร์ตเพลงรักยุคคีตา วันที่ 30 มกราคม 2553

-   คอนเสิร์ตคุณพระช่วยเพลงสุนทราภรณ์ ณ โรงละครอักษราเธียเตอร์ วันที่ 3 - 4 เมษายน
    2553

-   คอนเสิร์ตคุณพระช่วยสำแดงสด ครั้งที่ 2 ณ โรงละครอักษราเธียเตอร์ วันที่ 12-15 สิงหาคม
    2553 และ

  วันที่ 21-22 สิงหาคม 2553

-   จัดงาน International Street Show in Bangkok 2010 ณ สวนลุมพินี วันที่ 10-12
    ธันวาคม 2553

-   จัดงาน Phuket Street Show Festival 2010 ณ ถนนถลาง จังหวัดภูเก็ต วันที่ 17 –
    19 ธันวาคม 2553

-   รางวัลที่ได้รับในปี 2553

    -   ASIAN TELEVISION AWARD 2010

  - รายการ ยกสยาม เข้ารอบชิงรางวัลเกมโชว์ยอดเยี่ยม (BEST GAME OR QUIZ
  PROGRAMME )

  และหลังประกาศผล
  รายการยกสยามเป็นรายการเดียวของประเทศไทยที่ได้รับรางวัลรายการยอด นิยม หรือ
  HIGHLY COMMENDED

  - คุณสุดารัตน์ บุตรพรม จาก วงษ์คำเหลา เดอะซีรี่ส์
  เข้ารอบชิงรางวัลนักแสดงตลกหญิงยอดเยี่ยม

  ( BEST COMEDY PERFORMANCE )

  - ละครซิทคอม วงษ์คำเหลา เดอะซีรี่ส์ เข้ารอบชิงรางวัลประเภทรายการตลก ( BEST
  COMEDY PROGRAMME )

  - คุณชูศักดิ์ เอี่ยมสุข ได้เข้ารอบชิงรางวัลผู้ดำเนินรายการยอดเยี่ยม ( BEST
  ENTERTAINMENT PRESENTER )

-   INTERNATIONAL EMMY AWARDS 2010

- รายการ ตลก 6 ฉาก เข้ารอบชิงรางวัลประเภทรายการตลก (COMEDY) ได้รับเหรียญทองและ

  ประกาศนียบัตรในฐานะผู้ที่เข้ารอบสุดท้ายมาครอง

-   รายการ คุณพระช่วย ได้รับคัดเลือกรับรางวัล รายการโทรทัศน์ในดวงใจครอบครัว ปี 2 :
    FAMILY AWARDS 2010 จัดโดย เครือข่ายครอบครัวเฝ้าระวังและสร้างสรรค์สื่อ (คฝส.)

2.2 ภาพรวมการประกอบธุรกิจของบริษัทและบริษัทย่อย

บริษัทฯ
ดำเนินธุรกิจหลักในการผลิตรายการโทรทัศน์โดยซื้อเวลาจากทางสถานีเพื่อออกอากาศรายการโทรทัศน์และขายโฆษณา
โดยมีนโยบายเพื่อนำเสนอรายการโทรทัศน์ที่ให้ทั้งสาระและความบันเทิงแก่ผู้ชมรายการโทรทัศน์
ปัจจุบันบริษัทฯ ได้ดำเนินธุรกิจเป็นระยะเวลา 20 ปี
โดยแต่ละรายการโทรทัศน์ของบริษัทฯประสบความสำเร็จซึ่งสามารถวัดได้จากรางวัลต่างๆ
ที่ได้รับและยอดการขายโฆษณาที่สม่ำเสมอของบริษัทฯ ทำให้บริษัทฯ
ได้รับการยอมรับว่าเป็นผู้ผลิตรายการโทรทัศน์ระดับแนวหน้าของประเทศไทย รางวัลต่างๆที่บริษัทฯ
ได้รับจากสถาบันทั้งในและต่างประเทศยังเป็นเครื่องยืนยันความสำเร็จของบริษัทฯ
และยืนยันคุณภาพของรายการโทรทัศน์ของบริษัทฯ ได้เป็นอย่างดี ดังที่ได้กล่าวมาแล้วข้างต้น
ซึ่งนับเป็นความภาคภูมิใจอย่างยิ่ง

ผลงานที่ผ่านมาของบริษัทในเครือ

-   บริษัท คำพอดี จำกัด รับจ้างผลิตละคร เช่น ละครเรื่อง เพลงรักริมฝั่งโขง, ลูกระนาด,
    เรไรลูกสาวป่า , ศิลามณี , แม่หญิง และนางกรี๊ด รับจ้างผลิตรายการพิเศษ
    “ละครคือสายใยแห่งรัก” และในปี 2553 ที่ผ่านมามีผลงานละคร 1 เรื่องคือ
    นักสู้พันธุ์ข้าวเหนียว ออกอากาศทางช่อง 7

-   บริษัท บั้งไฟสตูดิโอ จำกัด ผลิตรายการหม่ำโชว์ , หม่ำ ออน สเตจ โชว์ ที่ ธันเดอร์โดม
    และในปี 2553 ผลิตรายการ บิ๊กหม่ำ และ ละครซิทคอม วงษ์คำเหลาเดอะซีรี่ส์

-   บริษัท โต๊ะกลม โทรทัศน์ จำกัด ผลิตและรับจ้างผลิตละครซิทคอมผีเพี้ยนโฮเต็ล,
    มรดกบันเทิง,รักริทึ่ม,ศึกวันชูใจ,รักกระหน่ำซัมเมอร์เซล ผลิตละครเวทีเรื่อง “ชายกลาง”
    และเดอะเลเจนด์ ออฟ เร่ขายฝัน เฉลียง เดอะมิวสิคัล

-   ธุรกิจสื่อสิ่งพิมพ์ ของบริษัท เวิร์คพอยท์ พับลิชชิ่ง จำกัด ผลิตและจำหน่ายนิตยสารแก้จน
    เป็นนิตยสารฉบับแรกของบริษัท มีเนื้อหาสาระเกี่ยวกับการแนะนำอาชีพต่างๆ ที่น่าสนใจ
    แปลกใหม่ ให้ผู้อ่านได้ความรู้และแนวทางในการประกอบอาชีพ
    ซึ่งปัจจุบันได้มีการปรับเปลี่ยนหัวหนังสือใหม่จากนิตยสารแก้จนเป็นนิตยสารขายดี
    และผลิตและจำหน่ายนิตยสารรายเดือน “สารกระตุ้น”
    เป็นนิตยสารที่นำเสนอเรื่องราวที่กระตุ้นให้เกิดความคิดสร้างสรรค์
    เป็นแรงจูงใจให้ผู้อ่านกล้าคิดกล้าทำในสิ่งที่อยากนำเสนอที่เป็นประโยชน์ ซึ่งบริษัทฯ
    ได้หยุดการผลิตและจัดจำหน่าย “นิตยสารสารกระตุ้น” ในเดือนมีนาคม ปี 2550
    ในส่วนของพ็อคเก็ตบุ๊คที่วางจำหน่ายในปี 2553 มีจำนวน 35 ปก ซึ่งรวมทั้งหมดบริษัทฯ
    มีพ็อคเก็ตบุ๊ควางจำหน่ายแล้วรวม 136 ปก

-   ธุรกิจผลิตและตัดต่อภาพเคลื่อนไหว (Animation) ดำเนินงานโดย บริษัท บ้านอิทธิฤทธิ์
    จำกัด รับจ้างผลิตและตัดต่อภาพเคลื่อนไหวด้วยระบบคอมพิวเตอร์
    ผลงานในปีนี้ของบ้านอิทธิฤทธิ์จะเป็นผลงานทางด้านการผลิตคอมพิวเตอร์กราฟฟิกให้กับภาพยนตร์และหนังโฆษณาหลายเรื่อง
    เช่น ภาพยนตร์เรื่อง 6:66 ตายไม่ได้ตาย, การ์ตูนเศรษฐกิจพอเพียง, Asean Summit,
    พระพุทธทาส,งานราชพฤกษ์รวมใจภักดิ์ รักษ์พ่อหลวง คอมพิวเตอร์กราฟฟิก ภาพยนตร์โฆษณา
    เช่น มาม่า,Johny Walker เป็นต้น มิวสิควีดีโอ ละครเวที เดอะ เลเจนด์ ออฟ
    เร่ขายฝันสามารถดูผลงานของ บ้านอิทธิฤทธิ์ ได้จาก www.ittirit.com

-   ธุรกิจรับจ้างผลิตภาพยนตร์ ดำเนินงานโดยบริษัท หัวฟิล์มท้ายฟิล์ม จำกัด
    ได้รับการว่าจ้างผลิตภาพยนตร์ 3 เรื่อง คือโหน่งเท่งนักเลงภูเขาทอง เท่งโหน่งคนมาหาเฮีย
    , หม่ำเดียวหัวเหลี่ยมหัวแหลม และ 6:66 ตายไม่ได้ตาย โดยการร่วมลงทุนสร้างระหว่าง
    บริษัท เวิร์คพอยท์ เอ็นเทอร์เทนเมนท์ จำกัด (มหาชน) และ บริษัท สหมงคลฟิล์ม
    อินเตอร์เนชั่นแนล จำกัด ในสัดส่วน 50:50 และอีกเรื่องคือ “ตุ๊กกี้เจ้าหญิงขายกบ”
    ซึ่งออกฉายในเดือนกรกฎาคม 2553 ที่ผ่านมา

-   บริษัท กราว จำกัด ดำเนินธุรกิจบันทึกเสียงร้องเพลง บันทึกเสียงละคร บันทึกเสียงภาพยนตร์
    และโฆษณา รวมถึงการบันทึกเสียงพากย์

-   บริษัท กำกับการดี จำกัด ดำเนินธุรกิจผลิตรายการโทรทัศน์ และรับจ้างผลิตละคร เช่น
    ละครรายการ อโรคาปาร์ตี้ ละครว้าวุ่นรุ่นเล็ก ,รายการ Young MEE DEE Mission ,
    ละครโรบอทยอดรัก และละครมนต์รักมหานคร

-   บริษัท ซิกซ์เนเจอร์ อินคอร์ปอเรชั่น จำกัด ดำเนินธุรกิจจัดงานแสดงต่างๆ เช่น งาน
    Street Shows ที่สวนลุมพินี ในเดือนธันวาคม ปี 2551-2553 , ละครใบ้กรุงเทพ เป็นต้น

_ปัจจุบัน บริษัทฯ มีโครงสร้างการถือหุ้นในบริษัทย่อย ดังนี้

2.3 โครงสร้างรายได้

  หน่วย : พันบาท

  -------------------------------- ----------- --------- ----------- --------- ----------- ---------
  รายได้                            2551        สัดส่วน     2552        สัดส่วน     2553        สัดส่วน

  รายได้จากธุรกิจผลิตรายการโทรทัศน์      1,103,846   89.41%    864,979     83.15%    1,087,648   80.36%

  รายได้จากธุรกิจผลิตสิ่งพิมพ์             25,785      2.09%     17,664      1.70%     37,213      2.75%

  รายได้จากการผลิตหรือตัดต่อภาพ         20,551      1.66%     7,809       0.75%     5,776       0.43%

  รายได้เกี่ยวกับภาพยนตร์               26,069      2.11%     18,146      1.74%     72,853      5.38%

  รายได้จากการจัดคอนเสิร์ตและละครเวที   15,558      1.26%     34,275      3.29%     24,057      1.78%

  รายได้จากการรับจ้างจัดงาน            16,697      1.35%     61,253      5.89%     78,411      5.79%

  รายได้อื่น                          26,131      2.12%     36,197      3.48%     47,556      3.51%

  รายได้รวม                         1,234,637   100.00%   1,040,323   100.00%   1,353,514   100.00%
  -------------------------------- ----------- --------- ----------- --------- ----------- ---------

หมายเหตุ:

รายได้อื่น ได้แก่ การจำหน่ายลิขสิทธิ์ ดอกเบี้ยรับ รายได้ค่าเช่าพื้นที่และบริการ

บริษัทฯเริ่มดำเนินธุรกิจเกี่ยวกับภาพยนตร์เมื่อปลายปี 2548

บริษัทฯเริ่มดำเนินธุรกิจเกี่ยวกับคอนเสิร์ตและละครเวทีปี 2550

บริษัทฯเริ่มดำเนินธุรกิจเกี่ยวกับการจัดงาน ปี 2551

2.4 เป้าหมายการดำเนินธุรกิจ

บริษัทฯ มีเป้าหมายที่จะเป็นผู้นำในธุรกิจผลิตรายการโทรทัศน์
ด้านการสร้างสรรค์รายการโทรทัศน์คุณภาพที่ให้ทั้งสาระและความบันเทิงแก่ผู้ชมรายการโทรทัศน์ทุกกลุ่ม
โดยมุ่งเน้นการสร้างสรรค์รายการโทรทัศน์ขึ้นเอง
เพื่อเผยแพร่ความเป็นไทยและเพื่อเป็นทรัพย์สินทางปัญญาของบริษัทฯ อีกทั้งบริษัทฯ
มีแผนที่จะขยายธุรกิจและสร้างรายได้จากการบริหารลิขสิทธิ์ ซึ่งเป็นทรัพย์สินทางปัญญาของบริษัทฯ
ในรูปแบบต่างๆ เช่น การจำหน่ายลิขสิทธิ์รูปแบบรายการโทรทัศน์
การจำหน่ายลิขสิทธิ์ผลงานรายการโทรทัศน์ของบริษัทฯ นอกจากนี้การดำเนินธุรกิจของบริษัทในเครือ
ซึ่งเป็นธุรกิจที่เกี่ยวข้องกัน และสนับสนุนกิจการเพื่อเป็นการส่งเสริมผลงาน ชื่อเสียง
และเพิ่มช่องทางรายได้ของบริษัทฯ อีกด้วย